После ослобођења Југославије, вршио је разне одговорне партијско-државне функције. Био је секретар, а потом и председник Главног одбора Савеза синдиката БиХ, потпредседник Народне скупштине НР БиХ и члан Покрајинског комитета КПЈ за БиХ, односно Извршног комитета Централног комитета Савеза комуниста Босне и Херцеговине. На Петом конгресу КПЈ, одржаном јула 1948. године, изабран је за члана Централног комитета КПЈ. Био је и републички и савезни народни посланик, министар у Влади НР БиХ и потпредседник Извршног већа Народне скупштине СР БиХ. Јуна 1963. године изабран је за члана Уставног суда Југославије. Од 1971. године био је члан Савета Федерације.